गाजियाबाद. जिले की पुलिस ने मुख्यमंत्री योगी आदित्यनाथ के संगठन हिंदू युवा वाहिनी के एक नेता को गिरफ्तार किया है। पुलिस के मुताबिक, उसके कब्जे से 10 अवैध असले और भारी मात्रा में प्रतिबंधित कारतूस भी बरामद हुए हैं। इस नेता के साथ ही उसके दो साथी भी गिरफ्तार किए गए हैं । आरोप है कि इन लोगों ने कुछ दिन पहले गाजियाबाद के मोदीनगर में एक स्कूल में गोलीबारी की थी। पुलिस जांच में सामने आया है कि यह एक विधायक पर भी कातिलाना हमला करने की तैयारी में थे।